  Анжелика Тихонова корреспондент Удмуртилэн тӧроез Александр Бречалов Вавож ёросэ вуылӥз но Кионгуртысь выль школаез эскериз. Со сярысь элькун тӧролэ но кивалтэтлэн пресс-службазы ивортӥз. Школа пуктыны Россиысь кивалтэтлэн резервной фондысьтыз 237 миллион манет висъязы Ужъюртэз «Образование» йӧскалык ӵектос улсын ӝутӥзы. Та школаез туж вакчи дыр куспын ӝутӥзы. Милям мукет амалмы ӧй вал, уго пиналъёслы культура юртлэн кыкетӥ этажаз школалы тупатэм интыын дышетсконо луиз. Лэсьтӥськисьёс вань ужзэс дыраз вуттӥзы, ӵуказе выль туала школа нырысетӥ дышетскисьёссэ пумиталоз ини Александр Бречалов, Удмуртилэн тӧроезШколае технологияя кабинетъёсы выль столярной, слесарной станокъёс, 3D-принтеръёс, вуриськыны но пӧраськыны тӥрлыкъёс басьтӥзы. Озьы ик тазалыксыя ӧжыт быгатонлыкъем муртъёслы школае ветлыны луонлыкъёс кылдытӥзы. Кабинетъёсы интерактивной оборудование, физикая но химияя ГИА-лабораторилы бичетъёс, робототехникаен тодматскыны модульёс пуктӥзы. Школа бордын табере туала спортзал, хоккеен но мукет спорт шудонъёсын шудыны площадкаосын стадион вань. Со пиналъёслы спортын эшшо но вылӥегес ӝутскыны луонлыкъёс сётоз, уго гуртын та дырозь но капчи атлетика, куасэн бызьылон, лапта, волейбол зол азинскизы. Гурт возёс но инженер ӧнеръёсты азинтон понна, выль дышетскон аре школа гурт возёс удысын профориентацияя радлыкъя ужаны кутскоз. Со понна Уваысь ӧнер колледжен но улосвылысь «ТАУ» дышетонъя центрен валче ужаны чаклало. Пиналъёс лабораториосы поталозы но тодон-валанъёссэс практика вылын эскерозы. Нош 2023-тӥ арын Кионгуртысь школаын «Точка роста» центр усьтозы Пусъём, школае озьы ик Чужьялово но Березек гуртъёсысь пиналъёс ветлозы. Тодэ вайытом, Кионгуртысь школаез пуктон ужъёсты кылем арын толсуре йылпумъязы вал. Ватсалом, 1-тӥ куарусёнэ Удмуртиын эшшо куинь выль школаос ӧсъёссэс усьтозы. Со Сьӧлтаысь покчи классъёслы школа, Кезысь шор ёзо школа но Ижкарысь Ильфат Закиров нимо урамысь школа.  Тегъёс: Дышетон Вавож Удмуртия пиналъёс школаос  